Príloha č. 1

**Návrh**

**Opatrenia**

**na ďalšiu racionalizáciu organizačných štruktúr miestnej štátnej správy**

V súlade s realizáciou ďalších zámerov Programového vyhlásenia vlády Slovenskej republiky v oblasti verejnej správy zameraných na jej modernizáciu a racionalizáciu sa navrhujú v ďalšej etape tieto opatrenia:

1. **Zrušiť**

- krajské školské úrady (8),

- krajské úrady pre cestnú dopravu a pozemné komunikácie (8),

- krajské stavebné úrady (8),

- krajské úrady životného prostredia (8),

- obvodné úrady pre cestnú dopravu a pozemné komunikácie (46),

* obvodné úrady životného prostredia (46).

1. **Presunúť**

pôsobnosť orgánov miestnej štátnej správy navrhnutých na zrušenie v bode 1. do pôsobnosti obvodných úradov, jednotlivých ministerstiev a  do pôsobnosti vyšších územných celkov.

1. Vykonať integráciu orgánov miestnej štátnej správy v pôsobnosti Ministerstva pôdohospodárstva Slovenskej republiky takto

a) na krajskej úrovni integrovať

- krajské pozemkové úrady (8) a

- krajské lesné úrady (8)

do 8 krajských pozemkových a lesných úradov,

b) na obvodnej úrovni integrovať

- obvodné pozemkové úrady (44) a

- obvodné lesné úrady (39)

do 44 obvodných pozemkových a lesných úradov.

1. **V pôsobnosti Ministerstva školstva Slovenskej republiky**

z pôsobnosti krajských školských úradov

1. a) preniesť do pôsobnosti vyšších územných celkov

- zriaďovateľskú funkciu k špeciálnym školám a k ďalším zariadeniam,

- financovanie škôl a školských zariadení v pôsobnosti vyšších územných celkov,

b) presunúť do pôsobnosti obvodných úradov

- kontrolnú činnosť,

- spracovanie podkladov pre štatistické zisťovania,

- výkon štátnej správy za školy v zriad'ovateľskej pôsobnosti obcí,

- financovanie škôl a školských zariadení v zriaďovateľskej pôsobnosti obcí a

c) zrušiť krajské školské úrady.

1. **V pôsobnosti Ministerstva práce, sociálnych vecí a rodiny Slovenskej republiky**

* prehodnotiť a usporiadať pôsobnosť úradov práce, sociálnych vecí a rodiny a ústredia práce, sociálnych vecí a rodiny na úseku služieb zamestnanosti a na úseku sociálnych vecí a rodiny.

1. **V pôsobnosti Ministerstva dopravy, pôšt a telekomunikácií Slovenskej republiky**

z pôsobnosti krajských úradov pre cestnú dopravu a pozemné komunikácie

1. **presunúť do pôsobnosti Ministerstva dopravy, pôšt a telekomunikácií Slovenskej republiky**

* výkon štátneho odborného dozoru,
* druhostupňový výkon štátnej správy v oblasti cestnej dopravy a pozemných komunikácií,

1. **preniesť do pôsobnosti vyšších územných celkov**

* udeľovanie odnímanie povolení na medzinárodnú cestnú dopravu,
* výkon odborného dozoru, ukladanie pokút a prejednávanie priestupkov,
* informačný systém v cestnej doprave.

1. **V pôsobnosti Ministerstva obrany Slovenskej republiky**

- zrušiť Vyššiu vojenskú správu v Banskej Bystrici k 31. decembru 2007 zákonom, ktorého príprava a postup realizácie je v kompetencii Ministerstva obrany Slovenskej republiky.

1. Na zabezpečenie postupu prác súvisiacich s plnením opatrení uvedených v bodoch 1. – 6. vypracovať „Harmonogram zrušenia krajských úradov životného prostredia, krajských úradov pre cestnú dopravu a pozemné komunikácie, krajských stavebných úradov, krajských školských úradov, súčasťou ktorého bude aj zrušenie obvodných úradov životného prostredia a obvodných úradov pre cestnú dopravu a pozemné komunikácie a integrácia ich pôsobností do obvodných úradov, návrhy na organizačné, legislatívne, finančné a personálne zabezpečenie výkonu štátnej správy po zrušení uvedených orgánov miestnej štátnej správy, návrh na integráciu druhostupňových krajských pozemkových úradov a krajských lesných úradov a integráciu prvostupňových obvodných pozemkových úradov a obvodných lesných úradov a návrh na prehodnotenie a usporiadanie pôsobnosti úradov práce, sociálnych vecí a rodiny a ústredia práce, sociálnych vecí a rodiny na úseku služieb zamestnanosti a na úseku sociálnych vecí a rodiny “ a predložiť ho na rokovanie vlády.